Nafarroako Parlamentuko Mahaiak, 2016ko irailaren 26an egindako bilkuran, Eledunen Batzarrari entzun ondoren, erabaki hau hartu zuen, besteak beste:

1. Izapidetzeko onartzea Maribel García Malo andreak aurkeztutako galdera, prestakuntza- eta enplegu-programa integratuetako bekei buruzkoa.

2. Nafarroako Parlamentuko Aldizkari Ofizialean argitara dadin agintzea.

3. Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2016ko irailaren 26an

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) parlamentu-taldeari atxikia dagoen Maribel García Malo andreak, Legebiltzarreko Erregelamenduko 188. artikuluan eta hurrengoetan ezarritakoaren babesean, prestakuntza- eta enplegu-programa mistoei buruzko honako galdera hau aurkezten du, idatziz erantzun dakion:

UPN parlamentu-taldeak eskatuta, Eskubide Sozialetako lehendakariordeak agerraldia egin zuen irailaren 13an enplegurako lantegi-eskolei buruz hitz egiteko, eta adierazi zuen prestakuntza- eta enplegu-programak sustatuko zituela Nafarroako Gobernuak.

Zehazki, prestakuntza- eta enplegu-programa integratuetan –1. fasean, “Harrera eta Orientazioa” (15 egun-2 hilabete), eta 2. fasean, “Exekuzioa eta Prestakuntza” (400-750 ordu)–, bekak ordaintzea aurreikusten da.

– Zertan gauzatuko dira beka horiek?

– Zein izanen da beka horien zenbatekoa?

– Zer alde dago beka horien eta langabetuentzako prestakuntzarako deialdiko prestakuntza-ekintzetan ordaintzen direnen artean?

Iruñean, 2016ko irailaren 21ean

Foru parlamentaria: Maribel García Malo

